สมคิด"กล่อมเอกชนลงทุนพยุงเศรษฐกิจแลกลดภาษี
“สมคิด” กล่อมเอกชนรายใหญ่ใน Set 100 ร่วมลงทุนพยุงธุรกิจรายเล็กและเอสเอ็มอีให้เศรษฐกิจไทยมีการเติบโตอย่างยั่งยืน เล็งให้นำค่าใช้จ่ายการลงทุนมาหักค่าใช้จ่ายทางภาษีได้ 2 เท่า คาดเข้าครม.ในพ.ค.ปี59
1 เม.ย. 2559

"“สมคิด” กล่อมเอกชนรายใหญ่ใน Set 100 ร่วมลงทุนพยุงธุรกิจรายเล็กและเอสเอ็มอีให้เศรษฐกิจไทยมีการเติบโตอย่างยั่งยืน เล็งให้นำค่าใช้จ่ายการลงทุนมาหักค่าใช้จ่ายทางภาษีได้ 2 เท่า คาดเข้าครม.ในพ.ค.ปี59 นายสมคิด จาตุศรีพิทักษ์ รองนายกรัฐมนตรี กล่าวในงาน ”set 100 ผนึกกำลังประชารัฐ” เพื่อขอความร่วมมือให้ภาคธุรกิจเอกชนซึ่งเป็นบริษัทขนาดใหญ่ 100 แห่งในตลาดหุ้นไทยเข้ามาร่วมกับภาครัฐ เพื่อช่วยกันมาร่วมลงทุนและยกระดับการทำธุรกิจเพื่อพัฒนาเศรษฐกิจให้ก้าวไปพร้อมกันในทุกภาคส่วน วันนี้ (1 ม.ย.) ว่า รัฐบาลอยากให้เอกชนที่มีจุดแข็งและมีพลังมหาศาล ที่เดิมเน้นทำมาหากิน ทำกำไร ซึ่งไม่ได้ผิดอะไร ให้มาช่วยกันปฎิรูปขับเคลื่อนเศรษฐกิจ ร่วมกับรัฐบาลที่มีกระทรวงการคลัง ผู้ว่าการ ธนาคารแห่งประเทศไทย(ธปท.)
ทั้งนี้ เพื่อลดปัญหาของประเทศไทย คือ ลดความเหลื่อมล้ำ เพิ่มความารถในการแข่งขันของประเทศ และพัฒนาคน ช่วยกัน ไม่ให้เศรษฐกิจไทยทุดไปมากกว่านี้จากการไม่ปรับโครงสร้างเศรษฐกิจ ซึ่งยังพึ่งการส่งออกที่มีสัดส่วนสูงถึง 70% ของอัตราการเติบโตทางเศรษฐกิจ (จีดีพี) อยู่ทั้งที่โลกเปลี่ยนไปแล้ว เพื่อให้เศรษฐกิจโตได้ระดับ 3% หรือ 3.1% อย่างที่ธปท.คาดการณ์ เพราะการโตที่ 5% ในยุคที่บริบททางเศรษฐกิจเปลี่ยนหรือ News Normal นั้น ไม่ง่าย ภาวะเศราฐกิจเช่นนี้ต้องกระตุ้นเข้าไป จะอยู่นิ่งๆมันยืนไม่อยู่ เพราะการที่ไทยเราโตน้อยไม่ใช่เพราะส่งออกหดอยางเดียวเป็นเรื่องของโครงสร้างเศราฐกิจที่ไม่ปรับมานาน และเป็นเรื่องที่ควรทำมาตั้งแต่ 10 ปีแล้ว แต่ยังไม่ได้ทำ ถ้ายังไม่ทำอะไรมันแย่แน่
 “ผมไม่อยากให้เอกชนที่มีพลังมาหาศาลมองว่า นี้คือวิกฤต อยากให้มองเป็นโอกาสที่จะมาช่วยกันลงทุน ทำในสิ่งที่เราต้องปฏิรูป ให้กลุ่มธุรกิจรายเล็ก สตาร์ทอัพ ไปด้วยได้ เหมือนเกาหลีที่ผมพึ่งไปดูงานมาเขามีศูนย์ครีทีฟ อินโนเวชั่น ซึ่งมันเหมือนประชารัฐที่เรากำลังทำพอดี แทนที่พวกเราจะไปทำธุรกิจที่รับผิดชอบต่อสังคมหรือซีเอสอาร์ให้หันมาช่วยสตาร์ทอัพไปได้ ให้คุณมาเป็นสแตนอัพ สมาร์ดิ้ง ซึ่งรัฐบาลจะช่วยลดภาระหักค่าใช้จ่ายลดหักภาษีให้ 2 พอหรือไม่ หรือจะอย่างไรมาคุยกัน อยากให้เริ่มอย่างน้อยใน 4 - 5 กลุ่มก่อน” นายสมคิดกล่าว
ด้านนายอภิศักดิ์ ตันติวรวงศ์ รมว.คลัง กล่าวว่า ขณะนี้กระทรวงการคลังกำลังอยู่ระหว่างศึกษามาตรการทางภาษีของ”โครงการพี่ช่วยน้อง”ที่จะลดภาษีให้ธุรกิจใหญ่ๆที่ช่วยธุรกิจรายเล็ก ให้ยืนได้ เพื่อช่วยให้เศรษฐกิจเติบโตไปด้วยกันอย่างยั่งยืนในโครงการประชารัฐ เบื้องต้นจะให้หักภาษีค่าใช้จ่ายที่นำมาทำใรสิ่งเหล่านี้ได้ 2 เท่า คาดว่าจะเสนอเข้าคณะรัฐมนตรี(ครม.)ได้ภายใน 1 เดือนข้างหน้า